Sähkönumerot.fi-palvelu

Sähkönumerot.fi on sähköteknisen alan tuotetietopalvelu, jossa on tuotetiedot Suomessa markkinoilla olevista sähköteknisistä tuotteista. Sähköteknisen Kaupan Liiton ylläpitämällä sivustolla on vuosittain noin viisi miljoonaa sivulatausta.

Historia
Vuonna 1972 silloinen Suomen Sähkötukkuliikkeiden Liitto perusti sähkönumerojärjestelmän, josta tuli alan yhteinen tuotekoodisto: kaikille uusille kotimaisille sähköasennustarvikkeille piti hakea oma sähkönumero SSTL:n rekisteristä. 

Tammikuussa 2011 Suomen Sähkötukkuliikkeiden Liitto ry (SSTL) vaihtoi nimekseen  Sähköteknisen Kaupan Liitto ry (STK).

Vuonna 2015 tietopalvelussa alettiin käyttää ETIM-standardia, joka oli käytössä 15 maassa. Vuonna 2021 tekniset tiedot oli ilmoitettu ETIM-standardin mukaisesti 56 prosentilla tuotteista.

Palvelu
Sähkönumerot.fi-palvelussa on sähkötarvikkeiden tekniset tuotetiedot. 

Sähkönumerot.fi-palvelua ylläpitää ja kehittää Sähköteknisen Kaupan Liitto STK, joka on sähköteknisellä alalla toimivien tukkuliikkeiden, valmistajien ja maahantuojien toimialajärjestö. Käytännössä sähkönumeroita hallinnoi STK:n omistama STK-Tietopalvelut Oy. Valmistajat ja maahantuojat vastaavat ja huolehtivat itse tuotteidensa tiedoista. 

Palvelu kattoi vuonna 2020 noin 600 000 sähköteknistä tuotetta,. 

Vuonna 2021 palvelussa oli noin 250 000 aktiivisen tuotteen tiedot ja yli 250 000 arkistoidun tuotteen tiedot. Palvelussa oli lähes 500 valmistajan tai maahantuojan tuotteita. Sivustolla on vuosittain noin viisi miljoonaa sivulatausta.

Katso myös 
 Sähköteknisen Kaupan Liitto
 Tuotetiedon hallinta

Lähteet

Aiheesta muualla 
 Sähkönumerot.fi
 Sähköteknisen Kaupan Liitto ry
 Sähkö&Tele-lehti: Laadukas tuotetieto on perusta digitalisaatiolle 
 Plaani 1/2019-lehti: Tuotetiedolla rikastettu mallinnus muuttaa suunnittelua
 Plaani 4/2018-lehti: Mustan kirjan perintö 

Standardit
Tietojärjestelmät
Tietokoneavusteinen suunnittelu
Verkkosivustot